અહીં જે વાત આપી છે તે વાંચીને કેટલાંક વાચકોને થશે કે એ વાત માણસના મનોબળના વિજયની વાત છે, તો બીજાં કેટલાંકને થશે કે એ પ્રાર્થનાના વિજયની વાત છે, પરંતુ એક વાત સ્પષ્ટ છેઃ અહીં જે પ્રાર્થનાનો ઉલ્લેખ છે તે સાચા હૃદયની પ્રાર્થનાની વાત છે. કટોકટીના સમયે માણસના હૃદયમાંથી નીકળતી આરજૂની વાત છે. આ વાત વાંચીને કેટલાકને પોતાના પુત્ર હુમાયુની અસાધ્ય બીમારી વખતે એની પાસે બાબરે કરેલ પ્રાર્થનાની વાત કદાચ યાદ આવી જશે.